Έντιθ Έβανς

Η Έντιθ Έβανς (Dame Edith Mary Evans ; 8 Φεβρουαρίου 1888 - 14 Οκτωβρίου 1976) ήταν Αγγλίδα ηθοποιός. Ήταν περισσότερο γνωστή για το θεατρικό έργο αλλά εμφανίστηκε και στον κινηματογράφο τόσο στην αρχή όσο και προς το τέλος της καριέρας της. Από το 1964 μέχρι το 1968, ήταν υποψήφια για τρία Όσκαρ.

Η θεατρική καριέρα της Έβανς εκτείνεται σε μια περίοδο εξήντα ετών, κατά την διάρκεια των οποίων ενσάρκωσε πάνω από 100 ρόλους σε κλασικά έργα των Σαίξπηρ, Γκόλντσμιθ, Σεριντάν, Ουάιλντ και Congreve και συμμετείχε σε έργα σύγχρονων συγγραφέων όπως οι Μπέρναρντ Σω, Enid Bagnold, Κρίστοφερ Φράϊ και Νόελ Κάουαρντ. Δημιούργησε ρόλους σε δυο θεατρικά έργα του Σω : την Ορίνθια στο The Apple Cart (1929) και την Επιφάνεια στο The Millionairess (1940) ενώ βρέθηκε στις πρεμιέρες στο Ηνωμένο Βασίλειο άλλων δυο παραστάσεων : Heartbreak House (1921) και Back to Methuselah (1923).

Η Έβανς έγινε ευρέως γνωστή για την ενσάρκωση αριστοκρατικών γυναικών, όπως στους δυο πιο διάσημους ρόλους της ως Lady Bracknell στο The Importance of Being Earnest και ως Miss Western στην ταινία Tom Jones (1963). Κατά την ερμηνεία της ως Lady Bracknell, το χωρίο ‘A handbag’ έγινε συνώνυμο με το έργο του Ουάιλντ. Από την άλλη, ενσάρκωσε μια περιφρονημένη υπηρέτρια στο The Late Christopher Bean (1933), μια διαταραγμένη και ξεπεσμένη ηλικιωμένη γυναίκα στο The Whisperers (1967) και – ένας από τις καλύτερες εμφανίσεις της – την παραμάνα στον Ρωμαίο και Ιουλιέτα, ρόλο τον οποίο διατήρησε σε τέσσερις παραγωγές από το 1926 έως το 1961.

Βραβεία Όσκαρ
Η Έντιθ Έβανς ήταν υποψήφια τρεις φορές για Όσκαρ από το 1964 έως το 1968.

Άλλα κινηματογραφικά βραβεία
Η Έντιθ Έβανς κέρδισε το βραβείο Β' Γυναικείου Ρόλου από το National Board of Review για την ταινία The Nun's Story το 1959.  Το NBR τής έδωσε επίσης το βραβείο Β' Γυναικείου Ρόλου για την ταινία The Chalk Garden το 1964 και το βραβείο Α' Γυναικείου Ρόλου για την ταινία The Whisperers το 1967. Ο ρόλος της στην ταινία The Whisperers τής χάρισε βραβεία από την Βρετανική Ακαδημία Κινηματογράφου, τον Hollywood Foreign Press Association και τον New York Film Critics Circle.

Παραπομπές

Πηγές

Εξωτερικοί σύνδεσμοι

Edith Evans Papers at the Harry Ransom Center, University of Texas at Austin
The Bryan Forbes Collection of Edith Evans
The Henry Hurford Janes Collection of Edith Evans

      Performances by Edith Evans listed in The Theatre Collection, University of Bristol
The Collection of research material on Edith Evans, actress held by the Victoria and Albert Museum Theatre and Performance Department.

Αγγλίδες ηθοποιοί κινηματογράφου
Αγγλίδες ηθοποιοί θεάτρου
Βραβευμένες με BAFTA Α' Γυναικείου Ρόλου